## Pravilnik o viznim obrascima

### NN 49/2008 (29.4.2008.), Pravilnik o viznim obrascima

# MINISTARSTVO VANJSKIH POSLOVA I EUROPSKIH INTEGRACIJA

**1641**

Na osnovi članka 211. točka 3. Zakona o strancima (»Narodne novine« br. 79/07),
ministar vanjskih poslova i europskih integracija, u suglasnosti s ministrom
unutarnjih poslova, donosi

## PRAVILNIK

### O VIZNIM OBRASCIMA

Članak 1.

Ovim Pravilnikom propisuju se izgled i sadržaj obrasca zahtjeva za izdavanje
vize, obrasca naljepnice vize i obrasca za unošenje vize.

Članak 2.

Obrazac zahtjeva za izdavanje vize (Obrazac 1) bijele je boje, veličine 21x29,7
cm.
Obrazac 1 sadrži grb Republike Hrvatske, naziv »ZAHTJEV ZA VIZU« prostor za
fotografiju podnositelja zahtjeva i prostor za prijamni štambilj diplomatske
misije/konzularnog ureda Republike Hrvatske (u daljnjem tekstu DM/KU) ili
policijske uprave/policijske postaje (u daljnjem tekstu PU/PP).
Obrazac 1 sadrži sljedeće rubrike, koje popunjava podnositelj zahtjeva:
1. Prezime (sadašnje i rođeno prezime),
2. Ime,
3. Ime oca i majke,
4. Datum rođenja,
5. Mjesto i država rođenja,
6. Sadašnje državljanstvo/državljanstva,
7. Državljanstvo pri rođenju,
8. Spol,
9. Bračno stanje,
10. Vrsta putne isprave,
11. Broj putne isprave,
12. Izdana od,
13. Datum izdavanja,
14. Rok valjanosti,
15. Broj osobne iskaznica (nije obavezno),
16. Ako boravite u zemlji koja nije vaša zemlja podrijetla imate li dopuštenje
vratiti se,
17. Zanimanje,
18. Poslodavac (naziv, adresa, broj telefona), za studente/učenike naziv i
adresa škole,
19. Država odredišta,
20. Druge vize izdane u posljednje tri godine i razdoblje njihove valjanosti,
21. U slučaju tranzita, imate li dozvolu ulaska u treću zemlju,
22. Vrsta vize,
23. Broj ulazaka,
24. Trajanje boravka,
25. Svrha putovanja,
26. Fizička ili pravna osoba koju posjećujete (ime, adresa, broj telefona i
faksa, e-mail),
27. Adresa boravka u Republici Hrvatskoj,
28. Tko snosi troškove putovanja i boravka,
29. Novčana sredstva za uzdržavanje,
30. Datum dolaska,
31. Datum odlaska,
32. Način putovanja,
33. Ime bračnog druga
34. Prezime bračnog druga,
35. Prezime bračnog druga pri rođenju,
36. Datum rođenja bračnog druga,
37. Mjesto rođenja bračnog druga,
38. Ime i prezime djece,
39. Datum rođenja djece,
40. Pri punoj svijesti izjavljujem i pristajem na sljedeće: svi moji osobni
podaci koji se navode na ovom obrascu zahtjeva za vizu proslijedit će se, ako je
potrebno, na rješavanje i provjeru nadležnim tijelima Republike Hrvatske, u
svrhu odlučivanja o ovome zahtjevu.
Na moje izričito traženje, tijelo koje odlučuje o mom zahtjevu obavijestit će me
o načinu, propisanom hrvatskim zakonodavstvom, na koji mogu ostvariti pravo na
provjeru svojih osobnih podataka te njihovu izmjenu ili brisanje, osobito ako bi
bili netočni.
Izjavljujem da su svi podaci koje sam naveo u ovom obrascu istiniti i točni.
Svjestan sam da će bilo koja lažna izjava imati za posljedicu odbijanje mog
zahtjeva ili poništenje već izdane vize.
Obvezujem se da ću napustiti državno područje Republike Hrvatske po isteku roka
valjanosti vize, ako mi viza bude izdana. Obaviješten sam da je viza samo jedan
od uvjeta za ulazak na državno područje Republike Hrvatske. Svi uvjeti za ulazak
bit će ponovno provjereni pri ulasku na državno područje Republike Hrvatske.
41. Adresa podnositelja zahtjeva,
42. Broj telefona podnositelja zahtjeva,
43. Mjesto i datum,
44. Potpis podnositelja zahtjeva (za maloljetne zakonskog zastupnika).
Obrazac 1 sadrži sljedeće rubrike, koje popunjava službena osoba DM/KU ili PU/PP:
1. Datum obrade zahtjeva,
2. Potpis službene osobe,
3. Priložena dokumentacija,
4. Viza
5. Vrsta vize,
6. Broj ulazaka,
7. Rok valjanosti,
8. Trajanje boravka,
9. Napomene.

Članak 3.

Obrazac 1 sadrži oznaku »Ovaj obrazac se ne naplaćuje«.

Članak 4.

Obrazac 1 ispunjava se latiničnim pismom i velikim tiskanim slovima.

Članak 5.

Obrazac 1 tiskan je na hrvatskom, engleskom i francuskom jeziku.
Iznimno, obrazac 1 može se tiskati i na jeziku države primateljice, kojim će se
zamijeniti engleski ili francuski jezik.
O tiskanju obrasca 1 na jeziku države primateljice odlučuje ministarstvo
nadležno za vanjske poslove.

Članak 6.

Obrazac vize (Obrazac 2) je naljepnica, pravokutnog oblika, veličine 10,5x7,4
cm.
Obrazac 2 sadrži grb Republike Hrvatske, naziv »VIZA«, serijski broj vize, i
sljedeće rubrike:
1. Vrijedi za,
2. Od… do… (rok valjanosti),
3. Vrsta vize,
4. Broj ulazaka,
5. Trajanje boravka …. dana,
6. Izdano u …,
7. Dana ….,
8. Broj putne isprave,
9. Prezime, ime
10. Napomena.
Obrazac 2 sadrži i:
– prostor za fotografiju stranca,
– prostor za potpis službene osobe i mjesto za pečat, i
– prostor za strojno čitljivu zonu.
Nazivi rubrika tiskani su na hrvatskom, engleskom i francuskom jeziku.

Članak 7.

Osoba kojoj se izdaje viza ima pravo provjeriti osobne podatke upisane u vizu i,
ako je potrebno, zatražiti njihovu izmjenu ili brisanje.

Članak 8.

Obrazac za unošenje vize (Obrazac 3) je pravokutnog oblika, veličine 15x21 cm.
Obrazac 3 sadrži grb Republike Hrvatske, naziv REPUBLIKA HRVATSKA i naziv
»OBRAZAC ZA UNOŠENJE VIZE«, serijski broj, i sljedeće rubrike:
1. Tijelo koje izdaje,
2. Ime i prezime nositelja putne isprave, datum rođenja i broj putne isprave
3. Datum.
Obrazac 3 sadrži i:
– prostor za potpis službene osobe i mjesto za pečat
– prostor za unošenje vize.
Nazivi rubrika tiskani su na hrvatskom, engleskom i francuskom jeziku.

Članak 9.

Osoba kojoj se izdaje obrazac 3 ima pravo provjeriti osobne podatke sadržane u
obrascu i, ako je potrebno, zatražiti njihovu izmjenu ili brisanje.

Članak 10.

Obrasci 1, 2 i 3 i Dodatak tiskani su uz ovaj Pravilnik i čine njegov sastavni
dio.
Tehničke specifikacije obrazaca 2 i 3 određene su u Dodatku ovom Pravilniku koji
je povjerljiv i ne objavljuje se u »Narodnim novinama«.

Članak 11.

Obrasci 1 i 3 počinju se koristiti u roku od dva mjeseca od dana stupanja na
snagu ovoga Pravilnika.
Obrazac 2 počinje se koristiti u roku od šest mjeseci od dana stupanja na snagu
ovoga Pravilnika.
Vize izdane prije roka iz stavka 2. ovoga članka vrijede do isteka roka
valjanosti.

Članak 12.

Ovaj Pravilnik stupa na snagu 1. lipnja 2008. godine.

Klasa: 216-03/07-01/1174
Urbroj: 521-VI-02/MT-08-19
Zagreb, 22. travnja 2008.

Ministar
**Gordan Jandroković**, v. r.

![](dodatni/348157.gif)
![](dodatni/348158.gif)
![](dodatni/348159.gif)
![](dodatni/348160.gif)
![](dodatni/348161.gif)

Pravilnik, NN 49/2008-1641
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)